Publicēts:
"Latvijas Vēstnesis"
, 129 (5956),
30.06.2017.
OP numurs: 
2017/129.11
Izdevējs: 
Ministru kabinets
Veids: 
noteikumi
Numurs: 
384
Pieņemts: 
27.06.2017.
Stājas spēkā: 
01.07.2017.
Ministru kabineta noteikumi Nr. 384
Rīgā 2017. gada 27. jūnijā (prot. Nr. 32 31. 
§)
Noteikumi par decentralizēto 
kanalizācijas sistēmu
apsaimniekošanu un reģistrēšanu
Izdoti saskaņā ar 
Ūdenssaimniecības 
pakalpojumu likuma
4. 
panta 6. punktu
I. Vispārīgie jautājumi
1. Noteikumi nosaka notekūdeņu apsaimniekošanas prasības 
nekustamā īpašuma īpašnieka (dzīvokļu īpašumu
mājā - visu 
dzīvokļu īpašnieku) īpašumā vai nekustamā īpašuma valdītāja 
valdījumā esošajās notekūdeņu kanalizācijas
sistēmās, kuras nav 
pievienotas sabiedrisko ūdenssaimniecības pakalpojumu sniedzēja 
centralizētajai kanalizācijas
sistēmai (turpmāk - decentralizētas 
kanalizācijas sistēmas), un šādu sistēmu reģistrācijas 
kārtību.
2. Noteikumos lietoti šādi termini:
2.1. atbilstošs komersants - komersants, kas ir specializējies 
decentralizēto kanalizācijas sistēmu projektēšanā,
būvniecībā, 
tirdzniecībā vai apkopē;
2.2. decentralizēto kanalizācijas pakalpojumu sniedzējs - 
sabiedrisko ūdenssaimniecības pakalpojumu sniedzējs
vai cits 
komersants, kas nodrošina notekūdeņu savākšanu no 
decentralizētajām kanalizācijas sistēmām, to
transportēšanu un 
novadīšanu centralizētajā kanalizācijas sistēmā speciāli 
izveidotās notekūdeņu pieņemšanas vietās
(turpmāk - 
asenizators);
2.3. septiķis - rūpnieciski ražota vai individuāli izgatavota 
tvertne ar divām vai vairākām kamerām cilvēka radīto
notekūdeņu 
un fekālo nogulšņu nostādināšanai ar pārplūdi vidē pēc 
nostādināšanas.
3. Noteikumi attiecas uz ciemu un pilsētu teritorijās esošām 
decentralizētajām kanalizācijas sistēmām, kurās
notekūdeņu 
savākšanai vai attīrīšanai izmanto:
3.1. rūpnieciski izgatavotas notekūdeņu attīrīšanas iekārtas, 
kuras attīrītos notekūdeņus novada vidē un kuru
kopējā jauda ir 
mazāka par 5 m
3
/diennaktī;
3.2. septiķus;
3.3. notekūdeņu krājtvertnes, kurās uzkrājas neattīrīti 
notekūdeņi, septisko tvertņu dūņas, fekālijas vai kanalizācijas
sistēmu tīrīšanas atkritumi (turpmāk - notekūdeņi un 
nosēdumi).
II. Decentralizētās kanalizācijas 
sistēmas apsaimniekošanas prasības
4. Decentralizētās kanalizācijas sistēmas īpašnieks vai 
valdītājs (turpmāk - decentralizētās kanalizācijas sistēmas
īpašnieks):
4.1. atbild par decentralizētās kanalizācijas sistēmas 
ekspluatāciju atbilstoši vides aizsardzības un šo noteikumu
prasībām;
1
/
4
4.2. par saviem līdzekļiem nodrošina attiecīgās sistēmas 
apkopi un remontu;
4.3. nodrošina, ka šo noteikumu 3.1. apakšpunktā minētajai 
notekūdeņu attīrīšanas iekārtai:
4.3.1. ir normatīvajos aktos noteiktie atbilstību apliecinošie 
dokumenti;
4.3.2. ekspluatācija notiek atbilstoši ražotāja tehniskajai 
dokumentācijai, iekārtā esošās dūņas ir aktīvas un nav
tādu 
apstākļu, kas pasliktinātu notekūdeņu attīrīšanas kvalitāti un 
izplūstošo notekūdeņu sastāvu;
4.3.3. reizi gadā (ja ražotāja, būvnieka vai atbilstoša 
komersanta izsniegtajā tehniskajā dokumentācijā nav noteikts
citādi) tiek veikta tehniskā apkope un apkopi veic atbilstošs 
komersants, kas specializējies šādu darbu izpildē. Ja
iekārtas 
ekspluatācijas laikā konstatēts avārijas stāvoklis, pēc avārijas 
seku novēršanas tiek veikta iekārtas
ārpuskārtas apkope;
4.4. nodrošina, ka notekūdeņi no šo noteikumu 3.2. apakšpunktā 
minētā septiķa vidē tiek novadīti tikai caur
speciāli ierīkotu 
infiltrācijas sistēmu - filtrācijas laukiem, apakšzemes 
filtrējošām drenām, smilts-grants filtriem,
filtrācijas grāvjiem 
un akām, niedru laukiem;
4.5. nodrošina, ka šo noteikumu 3.3. apakšpunktā minētā 
notekūdeņu krājtvertne ir hermētiska un tiek iztukšota tik
regulāri, lai nepieļautu notekūdeņu noplūšanu, iztecēšanu vai 
iesūkšanos grunts slāņos, kā arī nepatīkamo smaku
izplatīšanos 
vidē.
5. Lai attiecīgā decentralizētā kanalizācijas sistēma neradītu 
draudus cilvēku veselībai un videi, šo noteikumu 3.2.
un 3.3. 
apakšpunktā minēto decentralizēto kanalizācijas sistēmu īpašnieki 
par saviem līdzekļiem nodrošina tajās
savākto notekūdeņu un 
nosēdumu regulāru nodošanu asenizatoram. Notekūdeņu un nosēdumu 
nodošanas regularitāti
izvēlas, ņemot vērā ūdens patēriņu 
konkrētajā nekustamajā īpašumā, decentralizētās kanalizācijas 
sistēmas iekārtas
tilpumu, kā arī vietējās pašvaldības 
saistošajos noteikumos par decentralizēto kanalizācijas 
pakalpojumu sniegšanas
un uzskaites kārtību (turpmāk - 
pašvaldības saistošie noteikumi) noteikto minimālo izvešanas 
biežumu.
6. Pašvaldība saistošajos noteikumos nosaka:
6.1 ciemus, uz kuru teritorijās esošām decentralizētajām 
kanalizācijas sistēmām neattiecas šajos noteikumos
noteiktās 
prasības;
6.2. minimālo biežumu notekūdeņu un nosēdumu izvešanai no šo 
noteikumu 3.2. un 3.3. apakšpunktā minētajām
decentralizētajām 
kanalizācijas sistēmām, ņemot vērā būvju veidu, ūdens patēriņu 
konkrētajā īpašumā un
decentralizētās kanalizācijas sistēmas 
iekārtu tilpumu;
6.3. šo noteikumu 3.1., 3.2. un 3.3. apakšpunktā minēto 
decentralizēto kanalizācijas sistēmu kontroles un
uzraudzības 
kārtību;
6.4. prasību minimumu asenizatoram.
7. Notekūdeņus un nosēdumus no decentralizētajām kanalizācijas 
sistēmām pašvaldības administratīvajā teritorijā
var savākt un 
izvest asenizators, kas šā pakalpojuma sniegšanai ir reģistrējies 
vietējās pašvaldības domē, atbilst
pašvaldības saistošajos 
noteikumos noteiktajam prasību minimumam un ir noslēdzis ar 
centralizētās kanalizācijas
sistēmas speciāli izveidotās 
notekūdeņu pieņemšanas vietas īpašnieku, valdītāju vai turētāju 
līgumu par notekūdeņu un
nosēdumu pieņemšanu. Minēto līgumu 
neslēdz, ja konkrētais asenizators vienlaikus ir arī 
centralizētās kanalizācijas
sistēmas speciāli izveidotās 
notekūdeņu pieņemšanas vietas īpašnieks, valdītājs vai 
turētājs.
8. Vietējā pašvaldība pašvaldības ēkā izvieto un pašvaldības 
informatīvajos izdevumos publicē informāciju par
asenizatoriem, 
norādot vismaz:
8.1. asenizatora nosaukumu;
8.2. asenizatora kontaktinformāciju;
8.3. centralizētās kanalizācijas sistēmas speciāli izveidotās 
notekūdeņu pieņemšanas vietas īpašnieka, valdītāja
vai turētāja 
nosaukumu, ar kuru asenizatoram ir noslēgts līgums par 
decentralizētajās kanalizācijas sistēmās savākto
notekūdeņu un 
nosēdumu pieņemšanu, ja vien konkrētais asenizators vienlaikus 
nav arī centralizētās kanalizācijas
sistēmas speciāli izveidotās 
notekūdeņu pieņemšanas vietas īpašnieks, valdītājs vai 
turētājs.
9. Saņemot decentralizētos kanalizācijas pakalpojumus, 
decentralizētās kanalizācijas sistēmas īpašnieks ievēro
šo 
noteikumu 6. punktā minēto pašvaldības saistošo noteikumu 
prasības, kā arī:
9.1. vismaz divus gadus glabā pakalpojumu saņemšanas darījumu 
apliecinošo dokumentu, kurā uzrādīta
pakalpojumu sniegšanas 
adrese, dati par savākto notekūdeņu daudzumu, pakalpojumu 
sniegšanas datums un
asenizatora rekvizīti;
9.2. nodrošina, ka asenizatoram nodotie notekūdeņi atbilst 
normatīvajiem aktiem par kanalizācijas būvēm, kā arī
2
/
4
vietējās 
pašvaldības saistošajiem noteikumiem par centralizētās 
kanalizācijas sistēmas ekspluatāciju, lietošanu un
aizsardzību;
9.3. ar asenizatoru iepriekš saskaņo decentralizēto 
kanalizācijas pakalpojumu saņemšanas laiku un šai laikā
nodrošina 
asenizatora specializētā transportlīdzekļa brīvu piekļūšanu 
decentralizētajai kanalizācijas sistēmai.
10. Asenizators:
10.1. slēdz līgumu ar notekūdeņu attīrīšanas iekārtu īpašnieku 
vai centralizētās kanalizācijas sistēmas speciāli
izveidotās 
notekūdeņu pieņemšanas vietas īpašnieku, valdītāju vai turētāju 
par notekūdeņu un nosēdumu pieņemšanu,
ja vien konkrētais 
asenizators vienlaikus nav arī centralizētās kanalizācijas 
sistēmas speciāli izveidotās notekūdeņu
pieņemšanas vietas 
īpašnieks, valdītājs vai turētājs;
10.2. savāktos notekūdeņus un nosēdumus nodod tikai tādās 
vietās, kas paredzētas saskaņā ar šo noteikumu
10.1. apakšpunktu 
noslēgtajā līgumā;
10.3. šo noteikumu 11. punktā minētā reģistra uzturētājam līdz 
kārtējā gada 1. martam sniedz informāciju par
notekūdeņu un 
nosēdumu apjomu, kas iepriekšējā gadā no asenizatora apkalpotajām 
decentralizētajām kanalizācijas
sistēmām savākts, transportēts un 
novadīts centralizētajā kanalizācijas sistēmā speciāli izveidotās 
notekūdeņu
pieņemšanas vietās.
III. Decentralizēto kanalizācijas 
sistēmu reģistrācijas kārtība
11. Vietējā pašvaldība organizē decentralizēto kanalizācijas 
sistēmu reģistra izveidi un uzturēšanu par pašvaldības
administratīvajā teritorijā esošajām decentralizētajām 
kanalizācijas sistēmām (turpmāk - reģistrs) vai slēdz līgumu ar
sabiedrisko ūdenssaimniecības pakalpojumu sniedzēju par reģistra 
izveidi un uzturēšanu.
12. Reģistru veido elektroniskā formā un tajā norāda 
vismaz:
12.1. decentralizētās kanalizācijas sistēmas atrašanās vietas 
adresi;
12.2. decentralizētās kanalizācijas sistēmas īpašnieku;
12.3. decentralizētās kanalizācijas sistēmas veidu atbilstoši 
šo noteikumu 3. punktam.
13. Reģistra uzturētājs reizi gadā apkopo un pēc pieprasījuma 
sniedz vietējai pašvaldībai asenizatoru iesniegto
informāciju par 
notekūdeņu un nosēdumu apjomu, kas iepriekšējā gadā no 
asenizatora apkalpotajām
decentralizētajām kanalizācijas sistēmām 
izvests uz centralizētajā kanalizācijas sistēmā speciāli 
izveidotām
notekūdeņu pieņemšanas vietām.
14. Reģistra uzturētājs publicē savā un, ja reģistra 
uzturētājs nav vietējā pašvaldība, arī vietējās pašvaldības
tīmekļvietnē vai citā pašvaldības informatīvajā izdevumā 
informāciju par decentralizēto kanalizācijas sistēmu reģistra
izveidi, norādot:
14.1. pilsētas un ciemus, kuru teritorijās atbilstoši 
pašvaldības saistošajiem noteikumiem esošās decentralizētās
kanalizācijas sistēmas ir jāreģistrē;
14.2. datumu, līdz kuram decentralizētās kanalizācijas 
sistēmas īpašniekam ir jāreģistrē decentralizētā
kanalizācijas 
sistēma pie decentralizētās kanalizācijas sistēmas reģistra 
uzturētāja;
14.3. šo noteikumu 3. punktam atbilstošus decentralizēto 
kanalizācijas sistēmu veidus;
14.4. reģistrācijas iesnieguma formu;
14.5. adresi un (vai) elektroniskā pasta adresi iesnieguma 
iesniegšanai.
15. Decentralizētās kanalizācijas sistēmas īpašnieks reģistra 
uzturētājam iesniedz:
15.1. iesniegumu par decentralizētās kanalizācijas sistēmas 
īpašnieka decentralizēto kanalizācijas sistēmu.
Iesniegumu 
sagatavo atbilstoši reģistra uzturētāja tīmekļvietnē vai reģistra 
uzturētāja juridiskajā vai faktiskajā adresē
pieejamajai 
iesnieguma formai un līdz reģistra uzturētāja noteiktajam datumam 
vai sešu mēnešu laikā pēc tam, kad
īpašuma tiesības ir 
koroborētas zemesgrāmatā, iesniedz personīgi, nosūta pa pastu vai 
elektroniski, ja tas sagatavots
saskaņā ar normatīvajiem aktiem 
par elektronisko dokumentu noformēšanu;
15.2. nekavējoties, bet ne vēlāk kā viena mēneša laikā pēc 
notikušajām izmaiņām - paziņojumu par izmaiņām
iesniegumā 
norādītajā informācijā;
15.3. mēneša laikā pēc kārtējās vai ārpuskārtas apkopes - 
darījumu apliecinoša dokumenta kopiju par šo
noteikumu 3.1. 
apakšpunktā minētās notekūdeņu attīrīšanas iekārtas tehnisko 
apkopi.
3
/
4
© Oficiālais izdevējs "Latvijas Vēstnesis"
16. Reģistra uzturētājs mēneša laikā pēc decentralizētās 
kanalizācijas sistēmas īpašnieka iesnieguma
saņemšanas nosūta tam 
pa pastu vai elektroniski paziņojumu par reģistrāciju, norādot 
reģistrācijas numuru un
datumu, kurā decentralizētā kanalizācijas 
sistēma ir iekļauta reģistrā.
IV. Noslēguma jautājumi
17. Pašvaldība vai tās sabiedrisko ūdenssaimniecības 
pakalpojumu sniedzējs, ievērojot šo noteikumu 12. punkta
nosacījumus, līdz 2019. gada 1. janvārim uzsāk un līdz 2021. gada 
31. decembrim pabeidz reģistra izveidi.
18. Decentralizētās kanalizācijas sistēmas īpašnieks līdz 
2021. gada 31. decembrim nodrošina decentralizētās
kanalizācijas 
sistēmas atbilstību šo noteikumu prasībām.
19. Šo noteikumu 3.1. apakšpunktā minēto decentralizēto 
kanalizācijas sistēmu īpašnieki, kuru rīcībā nav iekārtas
ražotāja tehniskās dokumentācijas, nodrošina, ka līdz 2020. gada 
1. janvārim atbilstošs komersants apseko
decentralizēto 
kanalizācijas sistēmu un izsniedz decentralizētās kanalizācijas 
sistēmas īpašniekam apliecinājumu par
iekārtas tehnisko stāvokli 
un norādījumus tās ekspluatācijai. Ja iekārtas tehniskais 
stāvoklis neatbilst šo noteikumu un
normatīvo aktu prasībām par 
piesārņojošo vielu emisiju ūdenī, decentralizētās kanalizācijas 
sistēmas īpašnieks, ja
nepieciešams, veic sistēmas pārbūvi vai 
jaunas decentralizētās kanalizācijas sistēmas izbūvi vai 
uzstādīšanu, lai līdz
šo noteikumu 18. punktā minētajam termiņam 
nodrošinātu tās atbilstību minētajiem normatīvajiem aktiem.
Ministru prezidents 
Māris 
Kučinskis
Vides aizsardzības un
reģionālās attīstības ministra vietā -
tieslietu ministrs 
Dzintars Rasnačs
4
/
4